
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 641 

27 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμίας υποβολής των προσφορών 
του Ανοικτού Διαγωνισμού για την επιλογή Ανα- 
δόχου του Έργου «Προβολή - Προώθηση Προϊό¬ 
ντων Περιφέρειας Βορείου Αιγαίου», που εντάσ¬ 
σεται στην Πράξη «Προβολή - Προώθηση Τοπικών 
Προϊόντων» του Μέτρου 4.10 «Προβολή - Προώ¬ 
θηση Τοπικών Προϊόντων» του ΠΕΡΙΦΕΡΕΙΑΚΟΥ 
ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ ΒΟΡΕΙΟΥ ΑΙ¬ 


ΓΑΙΟΥ του Γ Κ.Π.Σ. 2000 - 2006. 1 

Έγκριση Κανονισμού Προμηθειών της Επιτροπής Κε¬ 
φαλαιαγοράς (Ν.Π.Δ.Δ.). 2 

ΑΠΟΦΑΣΕΙ Σ 

Αριθμ. 10302/962 (1) 


Παράταση προθεσμίας υποβολής των προσφορών του 
Ανοικτού Διαγωνισμού για την επιλογή Αναδόχου 
του Έργου «Προβολή - Προώθηση Προϊόντων Πε¬ 
ριφέρειας Βορείου Αιγαίου», που εντάσσεται στην 
Πράξη «Προβολή - Προώθηση Τοπικών Προϊόντων» 
του Μέτρου 4.10 «Προβολή - Προώθηση Τοπικών 
Προϊόντων» του ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ 
ΠΡΟΓΡΑΜΜΑΤΟΣ ΒΟΡΕΙΟΥ ΑΙΓΑΙΟΥ του Γ Κ.Π.Σ. 
2000 - 2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το ν. 2860/2000 «Διαχείριση παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (Φ.Ε.Κ. 251/Α/14.11.2000). 

2. Το ν. 2503/1997 «Διοίκηση, Οργάνωση, Στελέχωση τις 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (Φ.Ε.Κ. 107/Α/30.5.1997). 

3. Την υπ’ αριθμ. 483/18. 4.2002 (Φ.Ε.Κ. 499/Β/23.4.2002) 
απόφαση της Γ ενικής Γ ραμματέως της Περιφέρειας Βο¬ 
ρείου Αιγαίου με θέμα «Μεταβίβαση αρμοδιοτήτων στη 
Διεύθυνση Σχεδιασμού και Ανάπτυξης της Περιφέρειας 
Βορείου Αιγαίου». 

4. Την Οδηγία 2004/18/ΕΚ του Ευρωπαϊκού Κοινοβου¬ 
λίου και του Συμβουλίου της 31ης Μαρτίου 2004, περί 


συντονισμού των διαδικασιών σύναψης δημόσιων συμ¬ 
βάσεων έργων, προμηθειών και υπηρεσιών. 

5. Τις διατάξεις του Κανονισμού (ΕΚ) υπ’ αριθμ. 
1564/2005 της Επιτροπής της 7ης Σεπτεμβρίου 2005, 
για την κατάρτιση τυποποιημένων εντύπων προς δημο¬ 
σίευση προκηρύξεων και γνωστοποιήσεων στο πλαίσιο 
των διαδικασιών δημοσίων συμβάσεων, δυνάμει των 
οδηγιών 2004/17/ΕΚ και 2004/18/ΕΚ του Ευρωπαϊκού 
Κοινοβουλίου και του Συμβουλίου. 

6. Τις διατάξεις του Κανονισμού (ΕΚ) υπ’ αριθμ. 
2083/2005 της Επιτροπής της 19ης Δεκεμβρίου 2005, για 
την τροποποίηση των οδηγιών 2004/17/ΕΚ και 2004/18/ 
ΕΚ του Ευρωπαϊκού Κοινοβουλίου και του Συμβουλίου, 
όσον αφορά στα κατώτατα όρια εφαρμογής τους κατά 
τη διαδικασία συνάψεως συμβάσεων. 

7. Την Οδηγία 92/50/ΕΟΚ του Συμβουλίου της 18ης Ιου¬ 
νίου 1992, για το συντονισμό των διαδικασιών σύναψης 
δημόσιων συμβάσεων υπηρεσιών, και ειδικότερα το άρ¬ 
θρο 41 που παρέμεινε σε ισχύ μετά την αντικατάσταση 
της από την Οδηγία 2004/18/ΕΚ. 

8. Τις διατάξεις του Κανονισμού (ΕΚ) υπ’ αριθμ. 
1260/1999 του Συμβουλίου της 21ης Ιουνίου 1999, περί 
γενικών διατάξεων για τα Διαρθρωτικά Ταμεία. 

9. Τις διατάξεις του Κανονισμού (ΕΚ) υπ’ αριθμ. 
1159/2000 της Επιτροπής της 30ης Μαΐου 2000, για τις 
δράσεις πληροφόρησης και δημοσιότητας που πρέπει 
να αναλαμβάνουν τα κράτη-μέλη σχετικό με τις παρεμ¬ 
βάσεις των Διαρθρωτικών Ταμείων. 

10. Τις διατάξεις του Κανονισμού (ΕΚ) υπ’ αριθμ. 
1685/2000 της Επιτροπής της 28ης Ιουλίου 2000, για 
τη θέσπιση λεπτομερών κανόνων εφαρμογής του Κα¬ 
νονισμού (ΕΚ) υπ’ αριθμ. 1260/1999 του Συμβουλίου όσον 
αφορά στην επιλεξιμότητα των δαπανών των ενεργειών 
που συγχρηματοδοτούνται από τα Διαρθρωτικά Τα¬ 
μεία. 

11. Τις διατάξεις του Κανονισμού (ΕΚ) υπ’ αριθμ. 
448/2004 της Επιτροπής της 10ης Μαρτίου 2004 για την 
τροποποίηση του Κανονισμού (ΕΚ) υπ’ αριθμ. 1685/2000, 
ο οποίος θεσπίζει λεπτομερείς κανόνες εφαρμογής του 
Κανονισμού (ΕΚ) υπ’ αριθμ. 1260/1999 του Συμβουλίου, 
όσον αφορά στην επιλεξιμότητα των δαπανών σχετικά 
με τις ενέργειες που συγχρηματοδοτούνται από τα Δι¬ 
αρθρωτικά Ταμεία, και την κατάργηση του Κανονισμού 
(ΕΚ) υπ’ αριθμ. 1145/2003. 

12. Τις διατάξεις του Κανονισμού (ΕΚ) υπ’ αριθμ. 438/2001 
της Επιτροπής της 2ας Μαρτίου 2001, για τη θέσπιση 
λεπτομερών κανόνων εφαρμογής του Κανονισμού (ΕΚ) 
υπ’ αριθμ. 1260/1999 του Συμβουλίου όσον αφορά στα 
συστήματα διαχείρισης και ελέγχου των παρεμβάσεων 
των Διαρθρωτικών Ταμείων. 

13. Τις διατάξεις του Κανονισμού (ΕΚ) υπ’ αριθμ. 
2355/2002 της Επιτροπής της 27ης Δεκεμβρίου 2002, 
για την τροποποίηση του Κανονισμού (ΕΚ) υπ’ αριθμ. 
438/2001 για τη θέσπιση λεπτομερών κανόνων εφαρ¬ 
μογής του Κανονισμού (ΕΚ) υπ’ αριθμ. 1260/1999 του 
Συμβουλίου όσον αφορά στα συστήματα διαχείρισης 
και ελέγχου των παρεμβάσεων των Διαρθρωτικών Τα¬ 
μείων. 

14. Τις διατάξεις του Κανονισμού (ΕΚ) υπ’ αριθμ. 
448/2001 της Επιτροπής της 2ας Μαρτίου 2001, για τη 
θέσπιση λεπτομερών κανόνων εφαρμογής του Κανο¬ 
νισμού (ΕΚ) υπ’ αριθμ. 1260/1999 του Συμβουλίου όσον 
αφορά στη διαδικασία διενέργειας δημοσιονομικών δι¬ 
ορθώσεων στην παρέμβαση που χορηγείται στο πλαίσιο 
των Διαρθρωτικών Τ αμείων. 

15. Τις διατάξεις του Κανονισμού (ΕΚ) υπ’ αριθμ. 
1783/1999 του Ευρωπαϊκού Κοινοβουλίου και του Συμ¬ 
βουλίου της 12ης Ιουλίου 1999, σχετικά με το Ευρωπαϊκό 
Ταμείο Περιφερειακής Ανάπτυξης. 

16. Την υπ’ αριθμ. Ε(2000) 3405/28.11.2000 απόφαση 
της Επιτροπής, σχετικά με την έγκριση του Κοινοτικού 
Πλαισίου Στήριξης για τις Κοινοτικές Διαρθρωτικές Πα¬ 
ρεμβάσεις στις Περιφέρειες που υπάγονται στο στόχο 
αριθ. 1 στην Ελλάδα. 

17. Την υπ’ αριθμ. Ε(2004) 2414/3.12.2004 απόφαση 
Τροποποίηση της υπ’ αριθμ. Ε(2000) 3405/28.11.2000 
απόφασης της Επιτροπής, σχετικά με την έγκριση του 
Κοινοτικού Πλαισίου Στήριξης για τις Κοινοτικές Διαρ¬ 
θρωτικές Παρεμβάσεις στις Περιφέρειες που υπάγονται 
στο στόχο αριθ. 1 στην Ελλάδα. 

18. Την υπ’ αριθμ. Ε(2001) απόφαση της Επιτροπής, Νο 
2000 ΟΒ 16 1 ΡΟ 009/9.4.2001, με την οποία εγκρίνεται 
το Επιχειρησιακό Πρόγραμμα Βορείου Αιγαίου και καθο¬ 
ρίζεται η συνδρομή των Διαρθρωτικών Ταμείων Ε.Τ.Π.Α., 
Ε.Κ.Τ. και Ε.Γ.Τ.Π.Ε.-Π. 

19. Την υπ’ αριθμ. Ε(2004) 5594/22.12.2004 απόφαση, 
σχετικά με την έγκριση του Περιφερειακού Επιχειρησι¬ 
ακού Προγράμματος της Περιφέρειας Βόρειου Αιγαίου 
και με την οποία τροποποιήθηκε η Απόφαση Ε(2001) της 
Επιτροπής, Νο 2000 ΘΒ 16 1 ΡΟ 009/09.04.2001. 

20. Τις διατάξεις του π.δ. 346/1998 (Φ.Ε.Κ. 230/ 
Α/12.10.1998) «Προσαρμογή της Ελληνικής Νομοθεσίας 
για τις δημόσιες συμβάσεις υπηρεσιών προς τις διατά¬ 
ξεις της Οδηγίας 92/50/ΕΟΚ του Συμβουλίου της 18ης 
Ιουλίου 1992». 

21. Τις διατάξεις του π.δ. 18/2000 (Φ.Ε.Κ. 15/Α/3.2.2000) 
τροποποίηση του π.δ. 346/1998 «Προσαρμογή της Ελ¬ 
ληνικής Νομοθεσίας για τις δημόσιες συμβάσεις υπη¬ 
ρεσιών προς τις διατάξεις της Οδηγίας 92/50/ΕΟΚ του 
Συμβουλίου της 18ης Ιουλίου 1992», σε συμμόρφωση 
προς τις διατάξεις της Οδηγίας 97/52/ΕΚ της 13ης 
Οκτωβρίου 1997. 

22. Τις διατάξεις του π.δ. 394/1996 (Φ.Ε.Κ. 266/Α/4.12.1996) 
«Κανονισμός Προμηθειών Δημοσίου» λαμβάνοντας υπό¬ 
ψη, ειδικά για το άρθρο 15, την προσθήκη που ισχύει βά¬ 
σει του άρθρου 35 του ν. 3377 (Φ.Ε.Κ. 202/Α/19.8.2005). 

23. Την ισχύουσα Εθνική και Κοινοτική νομοθεσία που 


αναφέρεται στην υλοποίηση και διαχείριση προγραμ¬ 
μάτων. 

24. Την ισχύουσα φορολογική νομοθεσία και ιδίως 
το νομότυπο των φορολογικών στοιχείων και παρα¬ 
στατικών. 

25. Τις οδηγίες της Διαχειριστικής Αρχής του Κ.Π.Σ. 
περί κριτηρίων και κανόνων επιλεξιμότητας δαπανών 
και λογιστικής παρακολούθησης στο πλαίσιο του Γ' 
Κ.Π.Σ. 2000 - 2006. 

26. Την υπ’ αριθμ. 907/052/2.7.2003 (Φ.Ε.Κ. 878/Β/2.7.2003) 
κοινή απόφαση «Εθνικό Σύστημα Δημοσιονομικών Διορ¬ 
θώσεων για την ανάκτηση αχρεωστήτως ή παρανό- 
μως καταβληθέντων ποσών από πόρους του Κρατικού 
Προϋπολογισμού για την υλοποίηση συγχρηματοδο- 
τούμενων προγραμμάτων στο πλαίσιο του Κοινοτικού 
Πλαισίου Στήριξης, του Ταμείου Συνοχής και των Κοι¬ 
νοτικών Πρωτοβουλιών για την προγραμματική περίοδο 
2000 - 2006». 

27. Τις διατάξεις του π.δ. 82/1996 (Φ.Ε.Κ. 66/Α/11.4.1996) 
«Ονομαστικοποίηση των μετοχών ελληνικών Ανωνύμων 
Εταιρειών που μετέχουν στις διαδικασίες ανάληψης 
έργων ή προμηθειών του Δημοσίου ή των νομικών προ¬ 
σώπων του ευρύτερου δημόσιου τομέα». 

28. Τις διατάξεις του π.δ. 310/1996 (Φ.Ε.Κ. 214/Α/29.8.1996) 
για τον έλεγχο της διαφάνειας στον ευρύτερο χώρο 
των Μ.Μ.Ε. 

29. Τις διατάξεις του π.δ. 261/1997 (Φ.Ε.Κ. 186/Α/23.9.1997) 
για τη διαφάνεια στη διαφημιστική προβολή του Δημο¬ 
σίου και του ευρύτερου δημοσίου τομέα από τα έντυπα 
και τα ηλεκτρονικά μέσα ενημέρωσης, όπως τροποποιή¬ 
θηκε και ισχύει με το ν. 3166/2003 (Φ.Ε.Κ. 178/Α/2.7.2003), 
ο οποίος επίσης τροποποιήθηκε με το ν. 3444/2006 
(Φ.Ε.Κ. 46/Α/2.3.2006). 

30. Το ν. 2328/1995 (Φ.Ε.Κ. 159/Α/3.8.1995) «Νομικό καθε¬ 
στώς της ιδιωτικής τηλεόρασης και της τοπικής ραδιο¬ 
φωνίας, ρύθμιση θεμάτων της ραδιοτηλεοπτικής αγοράς 
και άλλες διατάξεις», όπως έχει τροποποιηθεί με το ν. 
2372/1996 (Φ.Ε.Κ. 29/Α/28.2.1996). 

31. Το ν. 2522/1997 (Φ.Ε.Κ. 178/Α/8.9.1997) «Δικαστική 
προστασία κατά το στάδιο που προηγείται της σύναψης 
συμβάσεων δημόσιων έργων, κρατικών προμηθειών και 
υπηρεσιών σύμφωνα με την Οδηγία 89/665/ΕΟΚ». 

32. Το ν. 3021/2002 (Φ.Ε.Κ. 143/Α/19.6.2002) «Περιορισμοί 
στη σύναψη δημοσίων συμβάσεων με πρόσωπα που 
δραστηριοποιούνται ή συμμετέχουν σε επιχειρήσεις 
μέσων ενημέρωσης και άλλες διατάξεις». 

33. Το ν. 3310/2005 (Φ.Ε.Κ. 30/Α/14.2.2005) «Μέτρα για 
τη διασφάλιση της διαφάνειας και την αποτροπή κατα- 
στρατηγήσεων κατά τη διαδικασία σύναψης δημοσίων 
συμβάσεων», όπως τροποποιήθηκε και ισχύει με το ν. 
3414/2005 (Φ.Ε.Κ. 279/Α/10.11.2005). 

34. Το ν. 2362/1995 (Φ.Ε.Κ. 247/Α/27.11.1995) «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις». 

35. Το ν. 2286/1995 (Φ.Ε.Κ. 19/Α/1.2.1995) «Προμήθειες του 
δημόσιου τομέα και ρυθμίσεις συναφών θεμάτων». 

36. Το ν. 2741/1999 (Φ.Ε.Κ. 199/Α/28.9.1999) και ειδικότε¬ 
ρα τις διατάξεις του άρθρου 8 «Κρατικές προμήθειες». 

37. Το ν. 2121/1993 (Φ.Ε.Κ. 25/Α/4.3.1993) «Πνευματική 
ιδιοκτησία, συγγενικά δικαιώματα και πολιτιστικά θέ¬ 
ματα». 

38. Την υπ’ αριθμ. 2037288/808/0026 (Φ.Ε.Κ. 433/ 
Β/6.6.1996) υπουργική απόφαση περί «Καθορισμού του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11699 


επιτοκίου των προκαταβολών που δίδονται από το Δη¬ 
μόσιο για προμήθεια προϊόντων, παροχή υπηρεσιών ή 
εκτέλεση έργων». 

39. Το «ΜαΓ^θΙίηρ ΡΙαπ» και το «Βυείηοεε ΡΙαπ» για την 
προβολή και προώθηση των προϊόντων της Περιφέρεια 
Βορείου Αιγαίου για την περίοδο 2006-2008. 

40. Την από 5.7.2001 απόφαση της Επιτροπής Παρα¬ 
κολούθησης του Π.Ε.Π. Βορείου Αιγαίου με την οποία 
εγκρίθηκε το Συμπλήρωμα Προγραμματισμού του Πε¬ 
ριφερειακού Επιχειρησιακού Προγράμματος Βορείου 
Αιγαίου 2000 - 2006 και ειδικότερα το αναλυτικό περιε¬ 
χόμενο του Μέτρου 4.10 «Προβολή - Προώθηση τοπικών 
προϊόντων». 

41. Την από 27.6.2007 απόφαση της Επιτροπής Παρα¬ 
κολούθησης του Π.Ε.Π. Βορείου Αιγαίου με την οποία 
εγκρίθηκαν οι τροποποιήσεις του Συμπληρώματος Προ¬ 
γραμματισμού του Π.Ε.Π. Βορείου Αιγαίου και ειδικότερα 
εκείνες που αφορούν τα αναλυτικό περιεχόμενο του Μέ¬ 
τρου 4.10 «Προβολή - Προώθηση τοπικών προϊόντων». 

42. Την υπ’ αριθμ. 2887/23.9.2003 έγκριση της τρο¬ 
ποποίησης του Συμπληρώματος Προγραμματισμού 
του Π.Ε.Π. Βορείου Αιγαίου και ειδικότερα εκείνες που 
αφορούν τα αναλυτικό περιεχόμενο του Μέτρου 4.10 
«Προβολή - Προώθηση τοπικών προϊόντων». 

43. Την από 18.11.2005 απόφαση της 5ης Επιτροπής 
Παρακολούθησης του Π.Ε.Π. Βορείου Αιγαίου με την 
οποία εγκρίθηκαν οι τροποποιήσεις στο αναθεωρη¬ 
μένο πρόγραμμα και ειδικότερα εκείνες που αφορούν 
τα αναλυτικό περιεχόμενο του Μέτρου 4.10 «Προβολή 

- Προώθηση τοπικών προϊόντων». 

44. Την από 29.5.2006 απόφαση της 6ης Επιτροπής 
Παρακολούθησης του Π.Ε.Π. Βορείου Αιγαίου με την 
οποία εγκρίθηκαν οι τροποποιήσεις στο αναθεωρη¬ 
μένο πρόγραμμα και ειδικότερα εκείνες που αφορούν 
τα αναλυτικό περιεχόμενο του Μέτρου 4.10 «Προβολή 

- Προώθηση τοπικών προϊόντων». 

45. Το υπ’ αριθμ. 23944/ΕΥΣ 4649/8.6.2006 έγγραφο του 
ΥΠ.ΟΙ.Ο., Γενική Γραμματεία Επενδύσεων και Ανάπτυξης, 
Ειδική Υπηρεσία Συντονισμού της Εφαρμογής των Επι¬ 
χειρησιακών Προγραμμάτων με θέμα την έγκριση της 
προγραμματικής υπερδέσμευσης στο Μέτρο 4.10 του 
Π.Ε.Π. Βορείου Αιγαίου. 

46. Την υπ’ αριθμ. οικ. 3446/9.6.2006 Πρόσκληση Υπο¬ 
βολής Προτάσεων της Ειδικής Υπηρεσίας Διαχείρισης 
του Π.Ε.Π. Βορείου Αιγαίου 2000-2006 προς τους δυνη¬ 
τικούς Τελικούς Δικαιούχους του Μέτρου 4.10 «Προβολή 

- Προώθηση Τοπικών Προϊόντων». 

47. Το Τεχνικό Δελτίο Έργου (Τ.Δ.Ε.) υπ’ αριθμ. 
2254/27.7.2006 που υποβλήθηκε στην Ειδική Υπηρεσία 
Διαχείρισης του Π.Ε.Π. Βορείου Αιγαίου. 

48. Την υπ’ αριθμ. οικ. 5263/31.8.2006 απόφαση του 
Γ ενικού Γ ραμματέα της Περιφέρειας Βορείου Αιγαίου, 
σύμφωνα με την οποία εγκρίθηκε η ένταξη της Πράξης 
«Προβολή - Προώθηση Τοπικών Προϊόντων» με κωδι¬ 
κό 112937 στο Ο.Π.Σ., στο Περιφερειακό Επιχειρησιακό 
Πρόγραμμα Βορείου Αιγαίου 2000-2006, στο Μέτρο 4.10 
«Προβολή -Προώθηση Τοπικών Προϊόντων». 

49. Την ένταξη της Πράξης «Προβολή - Προώθηση Το¬ 
πικών Προϊόντων» στο Πρόγραμμα Δημοσίων Επενδύσε¬ 
ων (Π.Δ.Ε) και συγκεκριμένα στη Σ.Α.Ε.Π. 088/3 (Τροπ. 2) 
με ημερομηνία 12.10.2006 και κωδικό 2006 ΕΠ08830113. 

50. Την υπ’ αριθμ. Α.Π. Ε.Υ.Δ. 842/27.2.2007 από¬ 
φαση του Γενικού Γραμματέα Περιφέρειας Βορείου 


Αιγαίου, με την οποία εγκρίνεται η δημοπράτηση 
του Έργου. 

51. Την υπ’ αριθμ. Π1/1105/2.3.2006/ΥΠ.ΑΝ. ερμηνευτική 
Εγκύκλιο του Υπουργείου Ανάπτυξης των σχετικών 
διατάξεων της Οδηγίας 2004/18/ΕΚ, όσον αφορά στη 
σύντμηση του απαραίτητου ελάχιστου χρόνου δημοσί¬ 
ευσης της πρόσκλησης για τη δημοπράτηση του έργου 
στην Εφημερίδα των Ευρωπαϊκών Κοινοτήτων. 

52. Την υπ’ αριθμ. 5630/520/6.3.2007 απόφαση του Γ ενικού 
Γ ραμματέα της Περιφέρειας Βορείου Αιγαίου «Προκήρυξη 
Ανοικτού Διαγωνισμού, με κλειστές προσφορές και κριτή¬ 
ριο επιλογής τη συμφερότερη προσφορά, για την επιλογή 
Αναδόχου του Έργου «Προβολή - Προώθηση Προϊόντων 
Περιφέρειας Βορείου Αιγαίου», που εντάσσεται στην 
Πράξη «Προβολή - Προώθηση Τοπικών Προϊόντων» του 
Μέτρου 4.10 «Προβολή - Προώθηση Τοπικών Προϊόντων» 
του ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ 
ΒΟΡΕΙΟΥ ΑΙΓΑΙΟΥ του Γ Κ.Π.Σ. 2000 - 2006. 

53. Τις υπηρεσιακές ανάγκες της Διεύθυνσης Σχεδι- 
ασμού και Ανάπτυξης, αποφασίζουμε: 

1. Ορίζεται νέα καταληκτική ημερομηνία υποβολής 
προσφορών του Ανοικτού Δημόσιου Διεθνή Διαγωνι¬ 
σμού, με κλειστές προσφορές και κριτήριο επιλογής 
τη συμφερότερη προσφορά, για την επιλογή Αναδό¬ 
χου του Έργου «Προβολή -Προώθηση Προϊόντων της 
Περιφέρειας Βορείου Αιγαίου», που εντάσσεται στην 
Πράξη «Προβολή - Προώθηση Τοπικών Προϊόντων» του 
Μέτρου 4.10 «Προβολή - Προώθηση Τοπικών Προϊόντων» 
του ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ 
ΒΟΡΕΙΟΥ ΑΙΓΑΙΟΥ του Γ Κ.Π.Σ. 2000 - 2006, η 4η Μάίου 
2007, ημέρα Παρασκευή και ώρα 14:00 μ.μ., στη Διεύθυν¬ 
ση Σχεδιασμού και Ανάπτυξης της Περιφέρειας Βορείου 
Αιγαίου, Καβέτσου 12, 81100 Μυτιλήνη. Προσφορές που 
θα κατατεθούν μετά την παραπάνω ημερομηνία και 
ώρα θεωρούνται εκπρόθεσμες, δεν αξιολογούνται και 
επιστρέφονται. 

2. Ημερομηνία έναρξης της διενέργειας του Διαγω¬ 
νισμού και αποσφράγισης των προσφορών από την 
Επιτροπή Διενέργειας / Αξιολόγησης του Διαγωνισμού, 
ορίζεται η 11η Μαΐου 2007, ημέρα Παρασκευή και ώρα 
10:00 π.μ., στη Διεύθυνση Σχεδιασμού και Ανάπτυξης της 
Περιφέρειας Βορείου Αιγαίου, Καβέτσου 12,1ος όροφος, 
81 100 Μυτιλήνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 10 Απριλίου 2007 

Ο Γ ενικός Γ ραμματέας Περιφέρειας 
ΙΩΑΝΝΗΣ ΛΕΚΚΑΣ 

- ♦ - 

( 2 ) 

Έγκριση Κανονισμού Προμηθειών της Επιτροπής 
Κεφαλαιαγοράς (Ν.Π.Δ.Δ.). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 10/419/14.3.2007 
του Διοικητικού Συμβουλίου) 

Λαμβάνοντας υπόψη: 

1. Το ν. 2286/1995 «Προμήθειες του δημοσίου τομέα και 
ρυθμίσεις συναφών θεμάτων» (Α/19/1995). 

2. Το ν. 2362/1995 «Περί Δημοσίου Λογιστικού ελέγ¬ 
χου των δαπανών του Κράτους και άλλες διατάξεις» 
(Α/247/1995). 

3. Το ν. 2328/95 (Α/159/1995) «Ονομαστικοποίηση μετο¬ 
χών Ελληνικών Α.Ε.». 

4. Το άρθρο 32 του ν. 2324/1995 (ΦΕΚ Α/146/17.7.1995) 
περί τροποποίησης της νομοθεσίας για τα Χρημα¬ 
τιστήρια Αξιών, Οργάνωση της Επιτροπής Κεφαλαι¬ 
αγοράς, Σύστημα Εγγύησης Καταθέσεων και άλλες 
διατάξεις. 

5. Το ν. 2522/1997 «Περί δικαστικής προστασίας κατά 
το στάδιο που προηγείται της σύναψης συμβάσεων 
δημοσίων έργων και κρατικών προμηθειών και υπηρε¬ 
σιών». 

6. Το π.δ. 394/1996 « Κανονισμός Προμηθειών Δημο¬ 
σίου» (Α' 266) 

7. Το π.δ. 346/1998 « Προσαρμογή της Ελληνικής Νο¬ 
μοθεσίας για τις δημόσιες συμβάσεις υπηρεσιών προς 
τις διατάξεις της Οδηγίας 92/50/ΕΟΚ του Συμβουλίου 
της 18ης Ιουλίου 1992» (Α' 230). 

8. Το π.δ. 370/1995 «Προσαρμογή ελληνικής νομο¬ 
θεσίας προμηθειών Δημοσίου στο Κοινοτικό Δίκαιο» 
(Α/199/1995), όπως τροποποιήθηκε και ισχύει και κατά 
το μέρος που δεν αντίκειται στις διατάξεις της Οδηγίας 
2004/18/ΕΚ. 

9. Του π.δ. 82/1996 «Ονομαστικοποίηση των μετοχών 
Ελληνικών Ανώνυμων Εταιρειών που μετέχουν στις δια¬ 
δικασίες ανάληψης έργων ή προμηθειών του Δημοσίου 
ή των νομικών προσώπων του ευρύτερου δημόσιου το¬ 
μέα» (Α' 66), όπως τροποποιήθηκε με τον ν. 2533/1997 
(Α/228/1997). 

10. Το π.δ. 25/2003 περί «Οργανισμού της Επιτροπής 
Κεφαλαιαγοράς» (ΦΕΚ Α/26/2003). 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη στον κρατικό προϋπο¬ 
λογισμό, αποφασίζει ομόφωνα: 

Άρθρο 1 

Αντικείμενο του Κανονισμού 

1.0 κανονισμός αυτός περιλαμβάνει τους κανόνες που 
ρυθμίζουν τις προμήθειες αγαθών καθώς και τις ανα¬ 
θέσεις εκτέλεσης έργων και παροχής υπηρεσιών που 
σχετίζονται με τις ανωτέρω προμήθειες. Για οτιδήποτε 
δεν ρυθμίζεται από τον παρόντα κανονισμό εφαρμόζο¬ 
νται οι εκάστοτε ισχύουσες διατάξεις περί προμηθειών 
του Δημοσίου Τομέα. 

2. Όπου στον παρόντα κανονισμό αναφέρεται προμή¬ 
θεια, νοείται και ανάθεση έργου. 

Άρθρο 2 
Προϋποθέσεις 

1. Κάθε προμήθεια διενεργείται με απόφαση του Δι¬ 
οικητικού Συμβουλίου της Επιτροπής Κεφαλαιαγοράς 
ή του εξουσιοδοτημένου από αυτό οργάνου. 

2. Γ ια την διενέργεια προμήθειας απαιτείται αίτημα 
των αρμόδιων Διευθύνσεων της Επιτροπής Κεφαλαια¬ 
γοράς προς τη Διεύθυνση Διοικητικών - Οικονομικών 
Υπηρεσιών και εισήγηση της τελευταίας προς το Δ.Σ. 
ή το εξουσιοδοτημένο από αυτό όργανο που πρέπει 
να περιλαμβάνει: 

• Το είδος του υλικού με λεπτομερή τεχνική προδι¬ 
αγραφή. 

• Την ποσότητα του υλικού. 

• Την ύπαρξη σχετικής πίστωσης στον προϋπολο¬ 
γισμό. 


Άρθρο 3 

Αρμοδιότητα διενέργειας προμηθειών - Όργανα 

Όργανα για την διενέργεια των προμηθειών είναι: 

- Η επιτροπή προμηθειών, έργο της οποίας είναι η 
διεξαγωγή όλων των διαδικασιών των προμηθειών που 
γίνονται σύμφωνα με τα προβλεπόμενα στον παρόντα 
κανονισμό. 

- Η επιτροπή παραλαβής, έργο της οποίας είναι ο 
ποσοτικός και ποιοτικός έλεγχος όλων των προς πα¬ 
ραλαβή προμηθειών. 

- Η επιτροπή ενστάσεων, έργο της οποίας είναι η 
εκδίκαση ενστάσεων - προσφυγών που υποβάλλονται 
κατά τη διαδικασία των διαγωνισμών. 

1. Οι ανωτέρω επιτροπές είναι τριμελείς, (με τακτικά 
και ισάριθμα αναπληρωματικά μέλη) και συγκροτούνται 
με απόφαση του Δ.Σ. της Επιτροπής Κεφαλαιαγοράς 
από υπαλλήλους που υπηρετούν με οποιαδήποτε σχέση 
εργασίας στην Επιτροπή Κεφαλαιαγοράς και λειτουρ¬ 
γούν σύμφωνα με τις ισχύουσες κάθε φορά γενικές 
διατάξεις περί συλλογικών οργάνων. 

2. Στις εν λόγω επιτροπές είναι δυνατή η συμμετοχή 
ειδικών εμπειρογνωμόνων, εφόσον απαιτούνται εξειδι- 
κευμένες γνώσεις. 

Άρθρο 4 

Τρόπος διενέργειας προμηθειών - Είδη διαγωνισμών 

Οι προμήθειες αγαθών και οι αναθέσεις εκτέλεσης 
έργων και παροχής υπηρεσιών διενεργούνται με τέσ¬ 
σερις τρόπους: 

α) Με απευθείας ανάθεση, χωρίς διαγωνισμό, για ετή¬ 
σια συνολική δαπάνη αυτών κατά κωδικό αριθμό είδους 
μέχρι του ποσού που ορίζεται στην εκάστοτε ισχύουσα 
σχετική απόφαση του αρμοδίου Υπουργού. 

β) Με πρόχειρο διαγωνισμό για ετήσια συνολική δαπά¬ 
νη αυτών κατά κωδικό αριθμό είδους μέχρι του ποσού 
που ορίζεται στην εκάστοτε ισχύουσα σχετική απόφαση 
του αρμοδίου Υπουργού. 

γ) Με ανοιχτό ή κλειστό διαγωνισμό σύμφωνα με τα 
προβλεπόμενα στην ισχύουσα νομοθεσία. 

δ) Με διαπραγμάτευση (εξαιρετική ή απευθείας ανά¬ 
θεση) στις περιπτώσεις I - VII της παρ. 13 του άρθρου 
2 του ν. 2286/1995 και των παρ. 2 και 3 του άρθρου 83 
του ν. 2362/1995 κατά τις οποίες η Υπηρεσία προσφεύγει 
στους προμηθευτές της επιλογής της και διαπραγμα¬ 
τεύεται τους όρους των υπό σύναψη συμβάσεων με ένα 
ή περισσότερους από αυτούς, με ή χωρίς δημοσίευση 
προκήρυξης διαγωνισμού. 

Άρθρο 5 

Προμήθεια με πρόχειρο διαγωνισμό 

1. Οι προμήθειες με τη διενέργεια πρόχειρου μειοδο¬ 
τικού διαγωνισμού επιτρέπονται στη περίπτωση προμη¬ 
θειών αγαθών αξίας μέχρι του ποσού που ορίζεται στην 
εκάστοτε ισχύουσα σχετική απόφαση του αρμοδίου 
Υπουργού, με συγκέντρωση προσφορών. 

2. Αντί διακήρυξης απευθύνεται πρόσκληση σε προ¬ 
μηθευτές που μπορούν να προσφέρουν τα προς προμή¬ 
θεια είδη, των οποίων ο ελάχιστος αριθμός είναι τρεις 
(3) της οποίας το περιεχόμενο, δημοσιοποιείται στην 
ιστοσελίδα της Ε.Κ. και περιέχει κατ’ ελάχιστο τα ακό¬ 
λουθα στοιχεία: 

α. Το αντικείμενο του διαγωνισμού με σαφή και πλή¬ 
ρη ποιοτική και ποσοτική περιγραφή των ζητουμένων 
ειδών, εργασιών και υπηρεσιών, 
β. Την τυχόν προϋπολογιζόμενη δαπάνη, 
γ. Τον τρόπο υποβολής των προσφορών, την ημερομη¬ 
νία και ώρα έναρξης και λήξης της προθεσμίας αποδο¬ 
χής των προσφορών από την επιτροπή προμηθειών. 

δ. Την ημερομηνία, ώρα και τον τόπο διεξαγωγής του 
διαγωνισμού. 

ε. Τους όρους συμμετοχής στο διαγωνισμό, 
στ. Τα στοιχεία και τα δικαιολογητικά συμμετοχής και 
αν απαιτείται τη κατάθεση δείγματος. 

ζ. Τις εγγυήσεις που απαιτούνται για την συμμετοχή 
στο διαγωνισμό και για την καλή εκτέλεση της προμή¬ 
θειας από τον μειοδότη καθώς και τη διάρκεια ισχύος 
τους. 

η. Το χρόνο ισχύος των προσφορών, 
θ. Τους όρους, τον τρόπος πληρωμής, τα τέλη και τις 
κρατήσεις που θα βαρύνουν τον προμηθευτή. 

ι. Τις μέρες και τις ώρες κατά τις οποίες μπορούν οι 
ενδιαφερόμενοι να πληροφορούνται για τους όρους 
του διαγωνισμού. 

ια. Τον τρόπο και τον τόπο και αν χρειάζεται την 
προθεσμία παράδοσης ή εκτέλεσης του αντικειμένου 
του διαγωνισμού καθώς και τον τρόπο του ποιοτικού 
ελέγχου. 

ιβ. Εφόσον πρόκειται για μηχανήματα ή όργανα, την 
εγγύηση για επάρκεια ανταλλακτικών από τον προ¬ 
μηθευτή και την εγγύηση καλής λειτουργίας για ορι¬ 
σμένο χρόνο και σε ειδικές περιπτώσεις, την παροχή 
υπηρεσιών συντήρησης και κάθε άλλο στοιχείο που 
εκτιμάται ότι θα διευκολύνει την επιτυχή εκλογή του 
προμηθευτή. 

ιγ. Όρο ότι στην προσφορά θα αναγράφεται ότι ο 
προσφέρων έλαβε γνώση των όρων της διακήρυξης 
τους οποίους αποδέχεται πλήρως και ανεπιφύλακτα. 

3. Η προμήθεια με συγκέντρωση προσφορών αφορά 
είδη από την εγχώρια αγορά ή την αλλοδαπή. 

Άρθρο 6 

Σύγκριση προσφορών - Κατακύρωση 

1. Η παραλαβή και σύγκριση των προσφορών διενερ- 
γείται από την επιτροπή προμηθειών. Η επιτροπή προ¬ 
μηθειών εξετάζει τις προσφορές που υποβλήθηκαν από 
Τεχνικοοικονομική πλευρά σε σύγκριση με τους όρους 
του διαγωνισμού ως προς όλα τα στοιχεία. Οι προσφορές 
καταχωρούνται σε σχετικό πίνακα μειοδοσίας. Ο πρόχει¬ 
ρος μειοδοτικός διαγωνισμός συνεχίζεται μεταξύ αυτών 
που προσήλθαν μέχρι ανάδειξης τελευταίου μειοδότη. 

2. Η κατακύρωση γίνεται στον τελευταίο μειοδότη, 
εφόσον η προσφορά του είναι σύμφωνη με τους όρους 
του διαγωνισμού και αφού η προσφερόμενη τιμή βρίσκε¬ 
ται στα κανονικά όρια τιμών της αγοράς για το ίδιο ή 
παρόμοια είδη αντίστοιχης ποιότητας και δεν υπάρχει 
αμφισβήτηση για το κατά πόσο μπορεί να εκπληρώσει 
τις υποχρεώσεις του. 

3. Η επιτροπή μπορεί να ζητήσει διευκρινήσεις πάνω 
σε προσφορές που υποβλήθηκαν έτσι ώστε όλες οι 
προσφορές να είναι συγκρίσιμες και να εξακριβωθεί η 
συμφωνία τους με τους όρους του διαγωνισμού. Οι προ- 
σφέροντες είναι υποχρεωμένοι να υποβάλλουν γραπτά 
τις διευκρινήσεις που τους ζητήθηκαν στην προθεσμία 
που τίθεται από την επιτροπή. 


4. Η επιτροπή συντάσσει πρακτικό και πίνακα για τα 
αποτελέσματα του διαγωνισμού και μαζί με τις προ¬ 
τάσεις τα υποβάλλει στην Διεύθυνση Διοικητικών και 
Οικονομικών Υπηρεσιών για την υποβολή της σχετικής 
εισήγησης στο αρμόδιο όργανο της Επιτροπής Κεφα¬ 
λαιαγοράς. Η επιτροπή με το πρακτικό της, εισηγείται 
τη μερική ή ολική κατακύρωση του διαγωνισμού σε έναν 
ή περισσότερους μειοδότες ή την επανάληψη του για 
όλα ή μερικά από τα είδη με ή χωρίς τροποποίηση των 
όρων του διαγωνισμού ή ακόμη και την ακύρωσή του. 

5. Σε περίπτωση που υπάρχουν περισσότεροι μειοδό¬ 
τες με προσφορές ισότιμες ως προς όλα τα στοιχεία 
είναι δυνατόν η επιτροπή να αναδείξει μειοδότη είτε 
με κλήρο, είτε κατανέμοντας σε αυτούς την προμήθεια 
των ειδών. Επιτρέπεται επίσης η κατανομή σε περισ¬ 
σότερους μειοδότες αν η δυναμικότητα τους δεν εξα¬ 
σφαλίζει ποσοτικά ή από πλευράς χρόνου παράδοσης 
τις ανάγκες της υπηρεσίας. 

6. Σε περίπτωση έκπτωσης προμηθευτή, σύμφωνα με 
τα οριζόμενα κατωτέρω στην παράγραφο 9, η επιτροπή 
μπορεί να αποφασίσει αντί την επανάληψη του διαγω¬ 
νισμού την προμήθεια του είδους από τους αμέσως 
επόμενους μειοδότες που πήραν μέρος στο διαγωνισμό 
και σε περίπτωση άρνησής τους, την προμήθεια του 
είδους με απευθείας συμφωνία από το εμπόριο. 

7. Το Δ.Σ. της Επιτροπής Κεφαλαιαγοράς ή το εξου¬ 
σιοδοτημένο από αυτό όργανο αποφασίζει τη μερική ή 
ολική κατακύρωση του διαγωνισμού σε έναν ή περισ¬ 
σότερους μειοδότες ή την επανάληψη του για όλα ή 
μερικά από τα είδη με ή χωρίς τροποποίηση των όρων 
του διαγωνισμού ή ακόμη και την ακύρωσή του. 

8. Η ανωτέρω απόφαση του Δ.Σ. της Επιτροπής Κεφα¬ 
λαιαγοράς ή του εξουσιοδοτημένου από αυτό οργάνου 
για την κατακύρωση του αποτελέσματος, ανακοινώνεται 
στον προμηθευτή εγγράφως και προσκαλείται αυτός 
να προσέλθει σε τακτή προθεσμία όχι μικρότερη των 
δέκα (10) ημερών για να υπογράψει την σύμβαση ή πα¬ 
ραγγελία. 

9. Αν περάσει η προθεσμία που έχει ορισθεί στην 
ανωτέρω πρόσκληση και ο προμηθευτής δεν υπογράφει 
την σύμβαση, κηρύσσεται έκπτωτος με απόφαση του 
οργάνου που πήρε την απόφαση για την κατακύρωση. 
Η απόφαση με την οποία κηρύσσεται έκπτωτος ο προ¬ 
μηθευτής κοινοποιείται σε αυτόν εγγράφως. 

Άρθρο 7 

Σύμβαση ή παραγγελία 

1. Για όλες τις προμήθειες που η αξία τους υπερβαίνει 
το ποσό των € 2.500.00, υπογράφεται σύμβαση από το 
εξουσιοδοτημένο από το Δ.Σ. της Επιτροπής Κεφαλαια¬ 
γοράς όργανο ή παραγγελία, που περιλαμβάνει όλα τα 
στοιχεία της προμήθειας και τουλάχιστον τα εξής: 

α. Τον τόπο και χρόνο υπογραφής της σύμβασης. 

β. Τα συμβαλλόμενα μέρη. 

γ. Τα προς προμήθεια υλικά και την ποσότητα ή και 
τις παρεχόμενες υπηρεσίες και εργασίες 

δ. Την τιμή. 

ε. Τον τόπο, τρόπο και χρόνο παράδοσης των υλι¬ 
κών. 

στ. Τις τεχνικές προδιαγραφές των υλικών ή την πε¬ 
ριγραφή της φύσης των εργασιών και υπηρεσιών. 

ζ. Τ ις προβλεπόμενες εγγυήσεις. 

η. Τις προβλεπόμενες ρήτρες. 

θ. Τον τρόπο επίλυσης των τυχόν διαφορών. 

ι. Τον τρόπο και χρόνο πληρωμής. 

ια. Τον τρόπο αναπροσαρμογής του συμβατικού τιμή¬ 
ματος, εφόσον προβλέπεται αναπροσαρμογή. 

2. Οι όροι του διαγωνισμού όπως μπορεί να έχουν 
τροποποιηθεί σε συμφωνία με τον προμηθευτή για το 
συμφέρον της Επιτροπής Κεφαλαιαγοράς, με την από¬ 
φαση της κατακύρωσης καθώς και κάθε πρόσθετος 
τεχνικός, οικονομικός ή άλλος όρος που περιέχονται στη 
σύμβαση αυτούσιοι ή με παραπομπή σε άλλα έγγραφα 
του διαγωνισμού, με σκοπό την ακριβή περιγραφή των 
υποχρεώσεων του προμηθευτή και την εξασφάλιση των 
συμφερόντων της Επιτροπής Κεφαλαιαγοράς. 

Άρθρο 8 

Δικαίωμα αυξομείωσης της προμήθειας 

1. Η Επιτροπή Κεφαλαιαγοράς έχει το δικαίωμα να 
περιλάβει στην σύμβαση που θα υπογράφει όρο βάσει 
του οποίου κατά τη διάρκεια της ισχύος της θα μπορούν 
να αυξομειώσουν τις αρχικές ποσότητες κατά ποσοστό 
μέχρι 50% στην περίπτωση μικρότερης ποσότητας ή 
15%, στην περίπτωση μεγαλύτερης ποσότητας. 

2. Η αυξομείωση αυτή μπορεί να αφορά όλες τις κα¬ 
τηγορίες υλικών ή μερικές μόνο απ’ αυτές, ο δε προμη¬ 
θευτής υποχρεούται να παραδώσει τις τυχόν επί πλέον 
ποσότητες με τις ίδιες τιμές και τους ίδιους υπόλοιπους 
όρους της σύμβασης. 

Άρθρο 9 

Διαδικασία παραγγελίας υλικών 

1. Ο υπεύθυνος αποθήκης, έπειτα από τη διαπίστωση 
ύπαρξης έλλειψης υλικών, συντάσσει και υπογράφει 
σχετικό σημείωμα νέας προμήθειας, το οποίο διαβι¬ 
βάζει στον Προϊστάμενο των Οικονομικών Υπηρεσιών, 
προκειμένου ο τελευταίος να βεβαιώσει την ύπαρξη 
πίστωσης στον προϋπολογισμό. 

2. Ανάλογα του κόστους της προμήθειας, τα εξουσι¬ 
οδοτημένα από το Δ.Σ. της Επιτροπής Κεφαλαιαγοράς 
όργανα, δίνουν την τελική έγκριση για την πραγματο¬ 
ποίηση της προμήθειας. Η παραγγελία των υλικών από 
τον επιλεγμένο προμηθευτή, πραγματοποιείται από τον 
υπεύθυνο της αποθήκης, ο οποίος και ενημερώνει την 
Επιτροπή Παραλαβής. 

Άρθρο 10 

Διαδικασία παραλαβής και αποθήκευσης 

1. Η ποσοτική και ποιοτική παραλαβή των ειδών προμή¬ 
θειας ή η εκτέλεση εργασιών γίνεται από την επιτροπή 
παραλαβής με πρωτόκολλο. 

2. Η παραλαβή γίνεται στις αποθήκες της Επιτροπής 
Κεφαλαιαγοράς ή όπου ορίζει η σύμβαση σύμφωνα με 
τους όρους αυτής. 

3. Αν η επιτροπή παραλαβής διαπιστώσει ότι μέρος 
ή το σύνολο των ειδών που παραδίδονται εμπρόθεσμα 
από τον προμηθευτή δεν συμφωνούν με τους όρους 
της σύμβασης, τα απορρίπτει και καλεί τον προμηθευ¬ 
τή μέσα σε ορισμένη προθεσμία να παραδώσει άλλα 
ή να αντικαταστήσει αυτά που έχουν απορριφθεί. Αν 
η προθεσμία περάσει άκαρπη η επιτροπή παραλαβών 
συντάσσει πρωτόκολλο απόρριψης στο οποίο ανα- 
φέρονται οι λόγοι απόρριψης με πλήρη αιτιολόγηση. 
Στο ίδιο πρωτόκολλο γνωματεύει αν τα είδη πρέπει να 
απορριφθούν σαν ακατάλληλα στο σύνολο ή για μέρος 
αυτών ή αν τα είδη μπορούν να χρησιμοποιούν από την 


Επιτροπή Κεφαλαιαγοράς και στην περίπτωση αυτή 
αναφέρει την έκπτωση του προμηθευτή και την ανάλογη 
μείωση της αξίας της προμήθειας. Κατά τη σύνταξη του 
πρωτοκόλλου ειδοποιείται ο προμηθευτής και αν μέσα 
σε προθεσμία δύο (2) ημερών δεν παρουσιασθεί ή δεν 
δέχεται να υπογράψει το πρωτόκολλο απόρριψης, αυτό 
υπογράφεται μόνο από την επιτροπή παραλαβών και 
κοινοποιείται στο αρμόδιο όργανο που υπέγραψε την 
σύμβαση ή παραγγελία. Ο προμηθευτής έχει υποχρέωση 
να αποκαταστήσει και κάθε άλλη πιθανή ζημιά που έγινε 
στην Επιτροπή Κεφαλαιαγοράς σε περίπτωση ματαίω¬ 
σης της προμήθειας από υπαιτιότητά του. 

4. Η ποιοτική παραλαβή των ειδών εφόσον δεν ορίζε¬ 
ται διαφορετικά στη σύμβαση ή παραγγελία γίνεται: 

α. Με πρακτική εξέταση 
β. Με μακροσκοπική εξέταση 
γ. Με χημική ή μηχανική εξέταση 
δ. Με οποιαδήποτε τρόπο κατά την κρίση της επιτρο¬ 
πής παραλαβής. 

5. Αντιρρήσεις του προμηθευτή για την απόρριψη των 
συμβατικών ειδών ή για επιβλητέα έκπτωση υποβάλλε¬ 
ται εγγράφως στην Δ/νση Οικονομικών της υπηρεσίας 
μέσα σε προθεσμία οκτώ (8) ημερών από την υπογραφή 
του πρωτοκόλλου απόρριψης και εξετάζονται από το 
Δ.Σ. της Επιτροπής Κεφαλαιαγοράς ή το εξουσιοδοτη¬ 
μένο από αυτό όργανο. 

6. Τα είδη που παραλαμβάνονται παραδίδονται από 
την επιτροπή στην αποθήκη. 

7. Ο υπεύθυνος αποθήκης τηρεί Βιβλίο Αποθήκης, στο 
οποίο σημειώνει αναλυτικά τα εισερχόμενα είδη (ημερο¬ 
μηνία, τεμάχια, τιμή είδους, κ.λπ.) τα οποία παραλαμβά- 
νει, καθώς και τα εξερχόμενα είδη με τα οποία εφοδιάζει 
τις Διευθύνσεις. Υπάλληλος ο οποίος παραλαμβάνει 
οποιοδήποτε υλικό από την αποθήκη, υπογράφει διπλό¬ 
τυπη απόδειξη, αντίγραφο της οποίας τηρείται από τον 
υπεύθυνο της αποθήκης. 

Αρθρο 11 

Προμήθειες μικροαντικειμένων 

Προμήθειες των οποίων η δαπάνη δεν υπερβαίνει το 
ποσό των € 150, διενεργούνται από εξουσιοδοτημένα 
από το Δ.Σ. της Επιτροπής Κεφαλαιαγοράς προς τού¬ 
το όργανα ή πρόσωπα της Επιτροπής Κεφαλαιαγοράς, 
χωρίς την τήρηση των διαδικασιών του κανονισμού. 

Αρθρο 12 

Δικαιολογητικά για την πληρωμή δαπανών 

Τα δικαιολογητικά για την πληρωμή δαπανών για προ¬ 
μήθειες, παροχή υπηρεσιών ή εκτέλεση εργασιών κατά 
κατηγορία, ανάλογα με το ύψος των δαπανών αυτών και 
την τηρούμενη διαδικασία έχουν ως ακολούθως: 

1. Χωρίς διαγωνισμό μέχρι το οριζόμενο από τις ισχύ- 
ουσες κατά περίπτωση διατάξεις ποσό: 

α. Απόφαση του αρμοδίου οργάνου για την ανάληψη 
της σχετικής υποχρέωσης, δηλαδή απόφαση του αρμο¬ 
δίου οργάνου για τη διενέργεια της προμήθειας. 

β. Απόφαση του αρμοδίου οργάνου για την έγκριση 
της συγκεκριμένης δαπάνης. 

γ. Κατάσταση πληρωμής σε δύο αντίτυπα (ΧΕΠ) 
τουλάχιστον, θεωρημένη από τον Προϊστάμενο της 
Διεύθυνσης Οικονομικών Υπηρεσιών, στην οποία θα 
αναγράφονται: το ονοματεπώνυμο του δικαιούχου, το 
συνολικό ποσό της δαπάνης, καθώς και το καθαρό πλη- 

ρωτέο ποσό στο δικαιούχο, με ανάλυση των σχετικών 
κρατήσεων. 

δ. Επικυρωμένο αντίγραφο της απόφασης του αρ¬ 
μοδίου οργάνου για τη σύσταση της Επιτροπής Πα¬ 
ραλαβής. 

ε. Τιμολόγιο πώλησης και δελτίο αποστολής ή τιμο¬ 
λόγιο παροχής υπηρεσιών θεωρημένα από την αρμόδια 
Δ.Ο.Υ., εφόσον δεν απαλλάσσονται της θεώρησης από 
τις εκάστοτε ισχύουσες διατάξεις. 

στ. Πρωτόκολλο οριστικής ποσοτικής και ποιοτικής 
παραλαβής της οικείας επιτροπής. Για ποσά για τα 
οποία δεν απαιτείται σύμβαση όπως προβλέπεται από 
τη διάταξη της παρ. 1 του άρθρου 80 του ν. 2362/1995 
δύναται να προσκομίζεται βεβαίωση παραλαβής του 
προϊσταμένου της Διεύθυνσης Οικονομικών Υπηρεσι¬ 
ών. 

ζ. Δελτίο εισαγωγής του υλικού στην αποθήκη της 
Επιτροπής Κεφαλαιαγοράς υπογεγραμμένο και από 
τον αρμόδιο υπάλληλο ή βεβαίωση καταχώρησης στο 
βιβλίο υλικών. 

2. Με πρόχειρο Διαγωνισμό 

Όλα τα προαναφερόμενα δικαιολογητικά και τα ακό¬ 
λουθα: 

α. Επικυρωμένο αντίγραφο της απόφασης για τη σύ¬ 
σταση Επιτροπής διενέργειας του διαγωνισμού, 
β. Πρωτότυπες προσφορές, 
γ. Πρακτικό αξιολόγησης των προσφορών, 
δ. Απόφαση του Δ.Σ. της Επιτροπής Κεφαλαιαγοράς 
ή του εξουσιοδοτημένου από αυτό οργάνου περί εγκρί- 
σεως του πρακτικού αξιολόγησης των προσφορών και 
ανακήρυξης του μειοδότη. 

ε. Επικυρωμένο αντίγραφο της ανακοίνωσης στο 
μειοδότη για την κατακύρωση ή ανάθεση του διαγω¬ 
νισμού. 

3. Με τακτικό Διαγωνισμό 
I. Ανοικτός 

Όλα τα αναφερόμενα στις δύο ανωτέρω κατηγορίες 
και τα ακόλουθα: 
α. Διακήρυξη του διαγωνισμού 
β. Εντολή Δημοσίευσης 

γ. Τα φύλλα των Εφημερίδων που δημοσιεύθηκε η 
διακήρυξη. 

δ. Επικυρωμένο αντίγραφο του εγγράφου αποστολής 
της περίληψης στην Υπηρεσία Επισήμων Εκδόσεων της 
Εφημερίδας της Κυβέρνησης όταν απαιτείται. 

ε. Αποφάσεις των αρμοδίων οργάνων, επαρκώς αι¬ 
τιολογημένες, με τις οποίες εγκρίθηκαν τυχόν παρεκ¬ 
κλίσεις, συντμήσεις ή παρατάσεις προθεσμιών για την 
πραγματοποίηση της προμήθειας ή την εκτέλεση ερ¬ 
γασιών. 

στ. Ενστάσεις που τυχόν ασκήθηκαν μαζί με την από¬ 
φαση του αρμοδίου οργάνου που έκρινε την αποδοχή 
ή απόρριψή τους. 

ζ. Επικυρωμένα αντίγραφα των εγγυήσεων, συμμε¬ 
τοχής, καλής εκτέλεσης της σύμβασης, προκαταβολής 
και εφόσον προβλέπεται από τη διακήρυξη καλής λει¬ 
τουργίας ή διατήρησης. Στην εγγυητική επιστολή της 
προκαταβολής θα πρέπει επίσης να προβλέπεται ότι 
σε περίπτωση εκπρόθεσμης ή μη παράδοσης του υλι¬ 
κού η καταβολή τόκων καλύπτεται από το ποσό της 
προκαταβολής, σύμφωνα με τα οριζόμενα στα άρθρα 
32 και 34 του Κ.Π.Δ. 

η. Το πρωτόκολλο οριστικής ποσοτικής και ποιοτι¬ 


κής παραλαβής της περίπτωσης η της παραγράφου 1 
και σε περίπτωση αυτοδίκαιης παραλαβής αποδεικτικό 
προσκόμισης του υλικού στην αποθήκη, σύμφωνα με το 
άρθρο 28 του Κ.Π.Δ. (π.δ. 394/1996). 

θ. Οι πρωτότυπες προσφορές της περ. β της παρα¬ 
γράφου 2 θα πρέπει να συνοδεύονται με τα οριζόμε¬ 
να στο άρθρο 6 του Κ.Π.Δ. δικαιολογητικά καθώς και 
οποιοδήποτε άλλο δικαιολογητικά περιλαμβάνεται στη 
διακήρυξη. 

ι. Το πρακτικό αξιολόγησης των προσφορών της περ. 
γ της παραγράφου 2 να συνοδεύεται με τις τεχνικές 
και οικονομικές προσφορές καθώς και τους πίνακες 
καταχώρησής τους. 

ια. Αντίγραφο απόφασης ένταξης της προμήθειας εί¬ 
δους ή εκτέλεσης των εργασιών στο ενιαίο πρόγραμμα 
κρατικών προμηθειών όταν απαιτείται από τις σχετικές 
διατάξεις. 

II. Κλειστός 

Όλα τα αναφερόμενα δικαιολογητικά που απαιτούνται 
για τον ανοικτό διαγωνισμό και τα ακόλουθα: 
α. Αιτήσεις συμμετοχής. 

β. Γνωμοδότηση του αρμοδίου συλλογικού οργάνου 
για την αξιολόγηση των αιτήσεων. 

γ. Απόφαση του αρμοδίου οργάνου με την επιλογή 
των προμηθευτών που καλούνται να υποβάλλουν προ¬ 
σφορές και 

δ. Προσκλήσεις για την υποβολή προσφορών. 

4. Με διαπραγμάτευση (εξαιρετική ή απευθείας ανά¬ 
θεση, σύμφωνα με τα οριζόμενα στις διατάξεις των 
περιπτώσεων I - VII της παρ. 13 του άρθρου 2 του ν. 
2286/1995 και των παρ. 2 και 3 του άρθρου 83 του ν. 
2362/1995). 

I. Μετά από διενέργεια άκαρπου διαγωνισμού 
α. Όλα τα δικαιολογητικά του διαγωνισμού. 

β. Απόφαση κρίσεως των αποτελεσμάτων του δια¬ 
γωνισμού. 

γ. Εισήγηση της αρμόδιας επιτροπής για την απ’ ευ¬ 
θείας ανάθεση. 

δ. Προσφορά του προμηθευτή ή του αναδόχου και 
ε. Απόφαση του αρμοδίου οργάνου της απ’ ευθείας 
ανάθεσης. 

II. Χωρίς διαγωνισμό 

α. Τα δικαιολογητικά της παραγράφου 1. 
β. Προσφορά του προμηθευτή ή του αναδόχου για τις 
περιπτώσεις παροχής υπηρεσιών και 
γ. Απόφαση πλήρως αιτιολογημένη από το αρμόδιο 
όργανο για την προσφυγή στη διαδικασία της απ’ ευθεί¬ 
ας ανάθεσης της προμήθειας ή παροχής υπηρεσιών. 

Αρθρο 13 

Εχεμύθεια - Τήρηση στοιχείων 

1. Όλα τα σχετικά με τις προμήθειες, στοιχεία ή πλη¬ 
ροφορίες δεν επιτρέπεται να ανακοινωθούν μέχρι την 
αναγγελία της κατακύρωσης. 

2. Η Διεύθυνση Διοικητικού και Οικονομικού τηρεί 
όλους τους σχετικούς φακέλους και τα στοιχεία των 
διαγωνισμών μετά την κατακύρωσή τους. 

Αρθρο 14 

Μεταβατικές διατάξεις 

Προμήθειες για τις οποίες έχει δημοσιευθεί διακήρυξη 
ή έχει υπογράφει σύμβαση πριν την ισχύ του παρόντος 
εκτελούνται σύμφωνα με τους όρους αυτών. 

Άρθρο 15 
Τελικές διατάξεις 

Οι διατάξεις του κανονισμού αυτού αναθεωρούνται ή 
τροποποιούνται μετά από απόφαση του Δ.Σ. της Επι¬ 
τροπής Κεφαλαιαγοράς. 

Στις παραπάνω περιπτώσεις δεν υπάγονται οι κάθε 
είδους αναθέσεις μελετών, ερευνών, καθώς και η αγο¬ 
ρά των αποτελεσμάτων τους, γνωμοδοτήσεις, αμοιβές 
δικηγόρων και εμπειρογνωμόνων. 


Άρθρο 16 
Έναρξη ισχύος 

Ο παρών κανονισμός ισχύει από την δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΔΕΞΙΟΣ Α. ΠΙΑΑΒΙΟΣ 

